Bård Glad Pedersen

Bård Glad Pedersen (født 10. oktober 1976 på Sortland) er en norsk informasjonsdirektør og politiker for Høyre.

Han var formann i Nordland Unge Høyre 1997–1998, medlem av Unge Høyres sentralstyre 1998–2002 og 1. nestleder 2000–2002. Pedersen var medlem av Nordland fylkesting 1999–2001, politisk rådgiver for statsråd Kristin Krohn Devold i Forsvarsdepartementet 2001–2004 og statssekretær i samme departement 2004–2005.

Pedersen var kommunikasjonssjef for Høyres stortingsgruppe 2005–2007, kommunikasjonsrådgiver og leder for myndighetskontakt i Burson-Marsteller 2007–2009. I 2009 ble han informasjonssjef og pressetalsmann for internasjonale oppstrømsaktiviteter, landbasert såvel som offshore, i Statoil. Etter et avbrudd som statssekretær i Utenriksdepartementet 2013–2015 gikk han tilbake til Statoil som informasjonsdirektør og avdelingsleder for presse- og mediekontakt.

Pedersen er utdannet siviløkonom fra Høgskolen i Bodø fra 2000.

Referanser

Eksterne lenker 
 

Statssekretærer fra Høyre
Statssekretærer i Regjeringen Solberg
Politiske rådgivere fra Høyre
Unge Høyres ledelse
Vararepresentanter til Stortinget
Høyre-politikere i Nordland
Norske kommunikasjonsfolk
Norske siviløkonomer
Personer tilknyttet Statoil
Personer fra Sortland kommune